als_Latn dik_Latn sag_Latn
Tiranë, 5 mars 2015, NOA.al
- Shkëlzen Berisha ka deklaruar sot se Ministria e Brendshme dhe Policia e Shtetit kanë organizuar "rendezvous" në dritën e qiririt me një vrasës të kontraktuar.
Reagimi i Berishës vjen menjëherë pas deklaratës së ministrit Saimir Tahiri, në lidhje me tentativën për vrasje ndaj deputetit Tom Doshi.
“Një "vrasës profesionist" shkon dhe rrëfehet në zyrën e ministrit të Brendshëm për vrasjen e një deputeti, para tij dhe drejtorit të Përgjithshëm të Policisë, por ministri dhe drejtori e lënë të lirë të largohet sepse nuk ka pranuar të hedhë firmën?”,- pyet Berisha.
Ai vijon më tej duke pyetur se përse nuk e kanë arrestuar ndërkohë që personi ka pranuar gojarisht para tyre që është përfshirë në një vrasje të mbetur në tentativë.
Sipas djali të ish Kryeministrit Sali Berisha, policia ka ndaluar dhe arrestuar njerëz për faturën e dritave por “ministri dhe drejtori i policisë paskan organizuar "rendezvous" në dritën e qiririt, jo një, por disa herë me një vrasës të kontraktuar pa e ndaluar kurrë atë”.
“Më çfarë baze ligjore e kanë lënë të lirë dje dhe e kanë arrestuar sot”,- përfundon reagimin e tij në Facebook Shkëlzen Berisha. /a.s/noa.al
Komentoni mbi këtë lajm më poshtë. Nëse keni diçka për të raportuar mbi këtë temë, na shkruani tek pr@noa.al
lim_Latn als_Latn als_Latn als_Latn als_Latn als_Latn als_Latn als_Latn